Transkgalagadi-stories 3 | Perdebytjie se nes
Julie 24, 2017 perdebytjie	34 Kommentaar
Van “ons” boom af is dit nie vêr na Kanye,die volgende groot dorp nie.Die eerste keer wat ons daar verby is, het ons die fout gemaak om deur die dorp te ry, want die padteken sê verwarrend, dat die buiteroete slegs vir vragmotors is.Wàt ‘n gedoente…robotte, stopstrate, taxi’s, donkiekarre, massas voetgangers…dit het ons amper ‘n uur geneem om daar deur te gaan! Die volgende keer was ons slim en nou volg ons net die vragmotorroete.Vir enigeen wat hier gaan ry, oppas vir dié vangplek!
Die omgewing raak nou plat en uitgestrek, met vlaktes vol doringbome…pure kalahari en die pad seil soos ‘n lang slang, ad in finitum, voor jou uit. Mens gaan verby gehuggies met name soos Moshenang, Mosepele, Sese, sonder om te besef daar is sulke plekke. Dis net die vermindering van die spoedgrens en klein busstophuisies of afritte met asblikke, waar mense soms wag, wat jou laat besef hier is iewers ‘n gemeenskappie in die bosse.
Jwaneng is die volgende groot dorp en spog met een van Botswana se vele diamantmyne.Vandaar is dit Sekoma, Mabutsane, Phuduhudu tot by Kang….die naaste wat jy aan ‘n One Stop gaan kom. Hier is redelike goeie oornagplekke, maar dis te gou vir ons om te stop…600km is te min om op een dag te ry en dan sit mens in elk geval ‘n middag lank en niksdoen!
Toe ons nou die dag daar verby is, was die motorhawe onder konstruksie en moes ons na die volgende een gaan. Die dameskleedkamer was ‘n ervaring…geen deur voor een van die enigste twee toilethokkies nie. Ek het vinnig in die een mét ‘n deur ingespring, want op daardie stadium het ‘n taxi vol vrouens ingestroom. Die deur kon nie eers op knip gaan nie en Perdeby neem toe noodgedwonge ‘n akrobatiese posisie in, met een voet teen die deur, hangende oor die vuil pot, terwyl die skare van buite af druk en stoot om in te kom! Ek moes nogal my mik ken in hierdie posisie. Die spoelmeganisme was ook in sy maai in en met my hand in die boonste waterbak, lig ek toe maar die stoppertjie op, om die water deur te laat loop. Toiletpapier…wat is dit? Gelukkig is ek al slim en vat altyd my eie rolletjie saam, skelmpies onder my baadjie weggesteek.
By die petrolpomp waar manlief intussen volgooi, staan ‘n groterige bakkie met ‘n seilafdak.’n Klipharde gekraai klink op en die twee in die bakkie skud soos hulle lag.Daardie bakkie kraai en kraai en kraai! Ek vra so ewe vir die bestuurder of dit sy besondere selfoonlui is. Hy skud sy kop en beduie ek moet kom kyk. Onder die seil, saam met vier grootoog passasiers ingebondel, is ‘n hoenderhok met die kraaiende haan en nog veervolkies. Hy was sekerlik keelvol, want die son weier om op te kom daar in die donkerte onder die seil!
Dis sulke oomblikke wat my die wêreld in ‘n ander lig laat sien.
Previous PostTranskgalagadi-stories 2Next PostTranskgalagadi-stories 4
34 thoughts on “Transkgalagadi-stories 3”
Julie 24, 2017 om 12:30 nm
Ai… ek droom van so trippie!
Wil jy nie ‘n nuwe/tweede man hê nie??
Julie 24, 2017 om 1:41 nm
Hehe,die een wat gesê het hy blaas ‘n gasket voor sy kar een blaas! LOL
Julie 24, 2017 om 1:43 nm
Ek het nie gesê ek gaan ‘n GOEIE man wees nie… wag. Dit klink verkeerd. Die dag is lank…
Julie 24, 2017 om 1:45 nm
Ai ek geniet jou humorsin! 😀
Julie 24, 2017 om 1:55 nm
Wow. Daai comment is nou die “Kom ons wees net vriende” van die blog wêreld. Fine. Ek sien hoe dit is… 😦
Julie 24, 2017 om 3:13 nm
Julie 24, 2017 om 2:52 nm
Het is een avontuur op zich om daar naar het toilet te gaan.
Leuk om leen hoor;
Julie 24, 2017 om 3:14 nm
Dis darem nie altyd te erg nie..😄
Julie 24, 2017 om 4:18 nm
600 km is nog nie ver genoeg vir een dag nie! Jy ken die ou spreekwoord wat sê “ek is bliknêrs gery?” Is jou blik nie nêrs na so ‘n lang ent se ry nie?
Julie 24, 2017 om 5:21 nm
Baie goed is nêrs na so ‘n lang rit.Ons probeer egter so amper duisend op ‘n dag doen.Dan klim ek in sulke paaiemente uit die kar uit😂
Julie 24, 2017 om 6:27 nm
Ons ry gewoonlik so 1000 km op ‘n dag en dan klim ek in sulke paaiemente uit die kar uit…lol. Baie dele van my is dan nêrs, hoor!
Julie 24, 2017 om 6:42 nm
Julie 24, 2017 om 4:47 nm
Ooooooooo en pad loop aan en aan en aan en aan… en dan sien jy ‘n spietkop … Weer lekker gelees
Julie 24, 2017 om 6:30 nm
Wanneer jy hom nie wil sien nie!
Julie 24, 2017 om 6:24 nm
Een leuk verhaal.. ook al zat het even tegen met het sanitair… Lieve groet.
Julie 24, 2017 om 6:36 nm
Soms is dit beter om ‘n veltie te vang…dis nou wanneer mens sommer iewers agter ‘n bos langs die pad gaan sit.
Julie 24, 2017 om 7:00 nm
Het lijkt me ook fijner om het in de natuur in een bos te doen in dit geval…
Julie 25, 2017 om 2:37 vm
Klink of Kang se garage met Middelburg se Ultra City kompeteer vir die vuilste pad-badkamers….
Julie 25, 2017 om 5:39 vm
Middelbutg is koninklik teen hierdie…ek moet darem sê die Kang garage wat gesluit was,is altyd netjies en skoon.
Julie 25, 2017 om 11:12 vm
Dit het al gebeur dat ons sonder verligting by Middelburg se badkamers uitgestap het en eerder tot by n volgende stopplek geknyp het…
Julie 25, 2017 om 12:06 nm
Dit bly maar altyd ‘n storie!
Julie 25, 2017 om 5:13 vm
De volgende keer ga ik mee !
Julie 25, 2017 om 5:40 vm
Jy sal dit geniet hoor…😄
Julie 25, 2017 om 6:34 vm
Jou woordstories maak vir my kiekies in my gedates wat net so goed is as jou kiekiestories!
Julie 25, 2017 om 12:15 nm
Dankie,dis ‘n groot kompliment!
Julie 25, 2017 om 10:10 vm
Verskoon my humor, maar ek dink die situasie in die badkamer was piepiebenoud met al die vrouens wat teen die toilet deur druk hiehiehie
Julie 25, 2017 om 12:10 nm
Jy moes gesien het hoe ek keer…ek het nie genoeg voete en hande gehad nie…en niemand het geklop of gewag nie…net gedruk teen daai deur. .so dit was wraggies piepiebenoud…heerlike woord..Lol!
Julie 25, 2017 om 1:44 nm
hehehe ek hou ook van die woord. Afrikaans het haar oomblikke
Julie 26, 2017 om 12:14 vm
Heerlijk om je reisverslag te lezen. Och die kipjes. Als ik ooit een mobiele telefoon zal hebben, weet ik nu wat voor ringtoon ik ga kiezen 🙂 (kipjes dan, geen haan hoor). groetjes, Hanneke
Julie 26, 2017 om 5:11 vm
Haha,die haan maak te veel lawaai en almal kyk vir jou!Dankie vir inloer,Hanneke.
Julie 26, 2017 om 3:13 nm
Goeie reisadvies vir die kompos se reis.
Het mos al fotos van jou in Europa gesien. Nie jou gewif wat motor in vragmotor verander nie
Julie 26, 2017 om 5:15 nm
Augustus 28, 2017 om 7:40 nm
Van hoenderhane en akrobatiese toilet gewoontes… ek het nou weer lekker gelag!
Ek het Antie Googel se kaart hier oop… ek trek saam deur die Kalahari! 😉
September 12, 2017 om 5:12 vm
Dankie ek is bly jy reis lekker saam.